Som svar til SL.

Jeg tror du misforstår hvordan jeg mener uafhængig. Ifølge Reuters er der tre, af hinanden uafhængige, kilder. De er angivet som medarbejdere hos Tesla, hvilket gør deres anonymitet påkrævet. Igen, en journalist hos Reuters skal VIRKELIG have besluttet sig for at risikere sin karriere på at lyve så enormt. Jeg afviser naturligvis ikke, at der kan være mange sider af sagen, vi ikke ved noget om, men jeg tvivler bare på, at de har siddet og digtet kilder. De kigger jo på fængselsstraf hvis det er sandt - det er ikke tilladt at manipulere med aktier, og det ville jo være motivet, antager jeg. Og så synes jeg efterhånden at Musk begynder at male sig selv op i et hjørne som pænt utroværdig - han har lige delt en historie om, at 200.000 ulovlige immigranter har registreret sig til at stemme i Californien. På trods af, at der kun er registreret 60.000 nye vælgere i ALT i staten. Så jeg føler ikke hans troværdighed er helt i top for tiden heller, og som sådan synes jeg også vi skal tage hans anklager om løgn med et gran salt også.

Personligt tror jeg Tesla har indset, at en sub 25.000$ bil ikke vil kunne leve op til deres egne kvalitetskrav. Slet ikke, hvis de vil kunne sælge den med en bare nogenlunde margin også. De få biler vi ser i den prisklasse er ret forfærdelige og Model 3 er allerede så langt ned i pris, at hvis en ny Model 2 ville skulle sælges bare lidt dyrere, ville deres største konkurrent pludselig være dem selv. Jeg er enig i, at Tesla lige nu reelt er de eneste der har fået styr på produktionen og kan bygge fornuftige elbiler til en rimelig pris. Men under 25.000$ kan stadig have vist sig simpelthen at blive en dårlig forretning. Det får du selvfølgelig aldrig Musk til at indrømme, så hans reaktion (hvor bekymrende Trumpisk den end er), er meget forståelig.

I øvrigt - full disclosure, så ejer jeg Tesla aktier. Ikke mange, dog. Men bare så du ikke også tror at jeg sidder og forsøger at få dem ned. 😜